Եվրոպական երիտասարդական պառլամենտ

Եվրոպական երիտասարդական պառլամենտ, քաղաքական շահույթ չհետապնդող կազմակերպություն, որը խրախուսում է եվրոպացի երիտասարդներին ակտիվորեն զբաղվել քաղաքացիության և մշակութային հասկացողության ըմբռնմամբ։ Այն ընդգրկում է 40,000 երիտասարդներ ողջ Եվրոպայից և ունի շուրջ 5,000 ակտիվ մասնակից տարբեր երկրներում։ Հիմնադրվել է 1987 թվականին Ֆրանսիայի Ֆոնտենբլո քաղաքում։

Պատմություն 
Եվրոպական երիտասարդական պառլամենտը հիմնադրել է Բեթինա Քար-Ալինսոնը, ի սկզբանե որպես դպրոցական ծրագիր, Ֆոնտենբլոյի Լիսե Ֆրանսուա-լեղում՝ Ֆրանսիայի հարավում։ Հենց այնտեղ են կայացել առաջին չորս միջազգային նիստերից երեքը։

Հետագայում այն շարունակեց կայուն զարգացում ապրել և 1991 թվականին տեղափոխվեց Ուիթնի, Օքսֆորդշիր՝ ճանաչվելով «Եվրոպական երիտասարդական պառլամենտ միջազգային ՍՊԸ»։ Կազմակերպությունը տևական աճ գրանցեց հետագա տասը տարիների ընթացքում, նրա ցանցում հաշվվում էին մեծ թվով ազգային հանձնաժողովներ և գործունեությունը հետզհետե ծավալվում էր։

2001-ից 2004 թվականներին Եվրոպական երիտասարդական պառլամենտը բախվեց ֆինանսական մի շարք խնդիրների։ Այնուամենայնիվ, 2004 թվականի նոյեմբերի 4-ին կազմակերպությունը վերածնվեց շնորհիվ ԵԵՊ-ի ազգային հանձանժողովների խորհրդի, շրջանավարտների և Հայն-Շվարցկոպֆ hիմնադրամի միջև կայացած փոխադարձ համաձայնությունների։ Դրանից հետո ԵԵՊ-ն հաստատվեց Գերմանիայի մայրաքաղաք Բեռլինում։

ԵԵՊ-ի փաստացի գործողությունները այս ժամանակահատվածում երբեք չեն խաթարվել։

2004 թվականին ԵԵՊ-ն մի շարք բարեփոխումներ ներկայացրեց՝ իր գործունեությունն ընդլայնելու համար։

Կառավարում 
Միջազգային մակարդակով ԵԵՊ-ն կառավարվում է միջազգային կառավարման մարմնի կողմից։ Կառավարման մարմինն ունի վեց անդամ՝ ընտրված ազգային հանձնաժողովների և նախորդ նիստերի շրջանավարտների կողմից։ Հայն-Շվարցկոպֆ հիմնադրամի ներկայացուցիչը նույնպես անդամ է։ Կառավարման մարմինը պատասխանատու է միջազգային նիստերի որակի ապահովման, ինչպես նաև ԵԵՊ-ի ընդհանուր կառավարման, երկարաժամկետ կայունության և պաշտպանության համար։ Կազմակերպության գործավարությունն իրականացնում են վարձու կառավարիչները։ Ֆիլիպ Սքարֆը կառավարել է 2004-ից 2008 թվականներին, Ժան Ֆիլիպ Բեքը՝ 2008-ից 2011 թվականներին, Վիլ Վասարամակին՝ 2011-ից 2013-ին։ Քրիսթա Սիմբերգը ԵԵՊ֊ի գործադիր տնօրենն է 2013 թվականից առ այսօր։

Ազգային հանձնաժողովներն ըստ ազգային մակարդակի ունեն ազատություն ընտրելու իրենց կառավարիչներին, սակայն կառավարման ձևը պետք է համապատասխանի հիմնական ժողովրդավարական սկզբունքներին։ Ազգային հանձնաժողովների պարտականությունների մեջ է մտնում կազմակերպել իրենց սեփական ազգային նիստերը։ Միջազգային նիստերի ժամանակ ԵԵ-֊ն միջազգային մակարդակով կարող է որոշակի գումար փոխանցել։ Նիստերը հիմնականում հովանավորվում են տարբեր կազմակերպությունների և կորպորացիաների կողմից։ Յուրաքանչյուր նիստ պետք է կայանա տնտեսապես անկախ պայմաններում։

Ազգային հանձնաժողովներ 

  
  - EYP Albania 
  - EYP Luxembourg
  - EYP Armenia
  - EYP Austria
  - EYP-Europolis Belgium 
  - EYP Belarus 
 
  - EYP Bulgaria 
  - EYP Croatia
  - EYP Cyprus 
  - EYP Czech Republic
  - EYP Denmark 
  - Tegusad Eesti Noored
  - EYP Finland
  - PEJ France
  - EYP Germany
  - EYP Georgia 
  - EYP Greece
  - EYP Hungary 
  - EYP Ireland
  - EYP Italy 
  - EYP Latvia 
  - EYP Lithuania
 
  - EYP The Netherlands
  - EYP Norway
  - EYP Poland 
  - PEJ Portugal 
  - EYP Romania 
  - EYP Russia 
  - EYP Serbia 
  - EYP Slovakia 
  - EYP Slovenia
  - EYP Spain 
  - EYP Sweden 
  - EYP Switzerland
  - EYP Turkey 
  - EYP Ukraine 
  - EYP UK

Նիստեր 
ԵԵՊ-ն յուրաքանչյուր տարի կազմակերպում է միջազգային իննօրյա երեք նիստեր։ Դրանք կայանում են տարբեր երկրներում և հրավիրված են լինում ոչ միայն Եվրոպական Միության երկրները, այլ նաև մյուս բոլոր եվրոպական երկրները։ Յուրաքանչյուր երկրի ազգային հանձնաժողովն ընտրում է մեկական պատվիրակություն՝ յուրաքանչյուր նիստին մասնակցելու համար։ Պատվիրակության անդամների քանակը կախված է այն հանգամանքից, թե ինչքան ժամանակ է այդ երկրի ազգային հանձնաժողովն ԵԵՊ-ի անդամ։ Այնուհետև պատվիրակությունները խառնվում են և կազմվում են առանձին հանձնաժողովներ, որոնցից յուրաքանչյուրին տրվում է մեկական թեմա։ Սա ապահովում է մշակութային բազմազանություն և հանդիսանում է մեծ շարժառիթ նոր ընկերներ ձեռք բերելու և հաղորդակցվելու մյուս հանձնաժողովների անդամների հետ։

Յուրաքանչյուր միջազգային նիստ սկսվում է թիմերի երկօրյա կազմավորմամբ, որի ընթացքում պատվիրակները ծանոթանում են միմյանց հետ, խաղում են տարբեր խաղեր, որոնք կոչված են մասնակիցներին խմբելու հարմարավետ, բաց մթնոլորտում։

Այնուհետև 4-5 օր ընթանում են հանձնաժողովային աշխատանքները։ Այս ընթացքում պատվիրակները քննարկում են իրենց տրված խնդրահարույց թեմաները և ապա փորձում ներկայացնել հստակ բանաձև, ըստ որի կարելի է տվյալ խնդրին լուծում տալ։ Եվրոպական պառլամենտի անդամներից որևէ մեկը մի անգամ այցելում է հանձանոժովներին, որպեսզի պատասխանի նրանց հարցերին և փոքրիկ քննարկում անցկացնի նրանց հետ։

Նիստերն ավարտվում են գլխավոր ժողովով, որի ժամանակ ներկայացվում են հանձնաժողովների կողմից կայացված որոշումները, փոփոխվում են և հաստատվում (կարող են նաև չհաստատվել)։ Եթե որոշումն ընդունվում է, ապա այն անցնում է Եվրոպական պառլամենտ, որպեսզի քննարկվի Եվրախորհրդարանում։ Գլխավոր ժողովը հիմնականում անցկացվում է որևէ պատվավոր վայրում, ինչպես օրինակ՝ խորհրդարանական տներում կամ քաղաքային խորհրդարանի դահլիճներում։

Բացի դրանից ԵԵՊ ազգային հանձնաժողովները կազմակերպում են տարբեր ազգային և մարզային նիստեր։ Ազգային նիստերը կազմակերպվում են, որպեսզի ընտրվի մեկ պատվիրակություն միջազգային նիստի համար։ Այսպիսի նիստերը ավելի կարճ են տևում՝ հիմնականում երեք օր։ Մարզային նիստերը տևում են 3-ից 7 կամ 8 օր։ Սակայն սրանց համար ներդրվում է ավելի քիչ բյուջե և սրանք ավելի ոչ պաշտոնական են, քան միջազգայինները։ Ե՛վ ազգային, և՛ մարզային նիստերի ժամանակ կայացված որոշումները չեն ներկայացվում Եվրոպական պառլամենտին։

2014 թվականի հաշվարկով արդեն կայացել են 75 միջազգային նիստեր։

 1-ին միջազգային նիստ Ֆոնտենբլոյում, Ֆրանսիա, 1988
 2-րդ միջազգային նիստ Ֆոնտենբլոյում, Ֆրանսիա, 1989
 3-րդ միջազգային նիստ Տեսալոնիկիում, Հունաստան, 1989
 4-րդ միջազգային նիստ Ֆոնտենբլոյում, Ֆրանսիա, 1990
 5-րդ միջազգային նիստ Լիսբոնում, Պորտուգալիա, 1990
 6-րդ միջազգային նիստ Կրոնբերգում, Գերմանիա, 1990
 7-րդ միջազգային նիստ Պրահայում, Չեխիա, 1991
 8-րդ միջազգային նիստ Բարսելոնայում, Իսպանիա, 1991
 9-րդ միջազգային նիստ Օքսֆորդում, Միացյալ Թագավորություն, 1992
 10-րդ միջազգային նիստ Ստրասբուրգում, Ֆրանսիա, 1992
 11-րդ միջազգային նիստ Գենթում, Բելգիա, 1992
 12-րդ միջազգային նիստ Բուդապեշտում, Հունգարիա, 1993
 13-րդ միջազգային նիստ Լյուքսեմբուրգում, Լյուքսեմբուրգ, 1993
 14-րդ միջազգային նիստ Ֆոնտենբլոյում, Ֆրանսիա, 1993
 15-րդ միջազգային նիստ Բեռլինում, Գերմանիա, 1994
 16-րդ միջազգային նիստ Բրյուսելում, Բելգիա, 1994
 17-րդ միջազգային նիստ Հոլսթեբրոյում, Դանիա, 1994
 18-րդ միջազգային նիստ Գոթենբուրգում, Շվեդիա, 1995
 19-րդ միջազգային նիստ Դուբլինում, Իռլանդիա, 1995
 20-րդ միջազգային նիստ Միլանում, Իտալիա, 1995
 21-րդ միջազգային նիստ Հելսինկիում, Ֆինլանդիա, 1996
 22-րդ միջազգային նիստ Մյունխենում, Գերմանիա, 1996
 23-րդ միջազգային նիստ Նիկոսիայում, Կիպրոս, 1996
 24-րդ միջազգային նիստ Տեսալոնիկիում, Հունաստան, 1997
 25-րդ միջազգային նիստ Բարսելոնայում, Իսպանիա, 1997
 26-րդ միջազգային նիստ Էդինբուրգում, Միացյալ Թագավորություն, 1997
 27-րդ միջազգային նիստ Գրանադայում, Իսպանիա, 1998
 28-րդ միջազգային նիստ Բրյուսելում, Բելգիա, 1998
 29-րդ միջազգային նիստ Վիեննայում, Ավստրիա, 1998
 30-րդ միջազգային նիստ Հռոմում, Իտալիա, 1999
 31-րդ միջազգային նիստ Վեիմարում, Գերմանիա, 1999
 32-րդ միջազգային նիստ Համենլինայում, Ֆինլանդիա, 1999
 33-րդ միջազգային նիստ Աթենքում, Հունաստան, 2000
 34-րդ միջազգային նիստ Բեռնում, Շվեյցարիա, 2000
 35-րդ միջազգային նիստ Օքսֆորդում, Միացյալ Թագավորություն, 2000
 36-րդ միջազգային նիստ Ստոկհոլմում, Շվեդիա, 2001
 37-րդ միջազգային նիստ Դուբրովնիկում, Խորվաթիա, 2001
 38-րդ միջազգային նիստ Պորտոյում, Պորտուգալիա, 2001
 39-րդ միջազգային նիստ Ռիգայում, Լատվիա, 2002
 40-րդ միջազգային նիստ Գենթում, Բելգիա, 2002
 41-րդ միջազգային նիստ Թուրինում, Իտալիա, 2002
 42-րդ միջազգային նիստ Պրահայում, Չեխիա, 2003
 43-րդ միջազգային նիստ Դուբլինում, Իռլանդիա, 2003
 44-րդ միջազգային նիստ Տալինում, Էստոնիա, 2003
 45-րդ միջազգային նիստ Դուրհամում, Միացյալ Թագավորություն, 2004
 46-րդ միջազգային նիստ Տաբորում, Չեխիա, 2004
 47-րդ միջազգային նիստ Բելինում, Գերմանիա, 2004
 48-րդ միջազգային նիստ Ստավանգերում, Նորվեգիա, 2005 գարուն
 49-րդ միջազգային նիստ Բասելում, Շվեյցարիա, 2005 ամառ
 50-րդ միջազգային նիստ Բարիում, Իտալիա, 2005 աշուն
 51-րդ միջազգային նիստ Փարիզում, Ֆրանսիա, 2006
 52-րդ միջազգային նիստ Վենթսփիլս֊Ռիգայում, Լատվիա, 2006 ամառ
 53-րդ միջազգային նիստ Կիևում, Ուկրաինա, 2006 աշուն
 54-րդ միջազգային նիստ Պոտսդամում, Գերմանիա, 2007 գարուն
 55-րդ միջազգային նիստ Բյալիսթոքում, Լեհաստան, 2007 ամառ
 56-րդ միջազգային նիստ Դուբլինում, Իռլանդիա, 2007 աշուն
 57-րդ միջազգային նիստ Պրահայում, Չեխիա, 2008 գարուն
 58-րդ միջազգային նիստ Լիվերպուլում, Միացյալ Թագավորություն, 2008 ամառ
 59-րդ միջազգային նիստ Ռենեսում, Ֆրանսիա, 2008 աշուն
 60-րդ միջազգային նիստ Ստոկհոլմում, Շվեդիա, 2009 գարուն
 61-րդ միջազգային նիստ Լուվենում, Բելգիա, 2009 ամառ
 62-րդ միջազգային նիստ Հելսինկիում, Ֆինլանդիա, 2009 աշուն
 63-րդ միջազգային նիստ Տրոմսոյում, Նորվեգիա, 2010 գարուն
 64-րդ միջազգային նիստ Ֆրանկֆուրտում, Գերմանիա, 2010 ամառ
 65-րդ միջազգային նիստ Լվիվում, Ուկրաինա, 2010 աշուն
 66-րդ միջազգային նիստ Աթենքում, Հունաստան, 2011 գարուն
 67-րդ միջազգային նիստ Գրենոբլում, Ֆրանսիա, 2011 ամառ
 68-րդ միջազգային նիստ Զագրեբում, Խորվաթիա, 2011 աշուն
 69-րդ միջազգային նիստ Իստանբուլում, Թուրքիա, 2012 գարուն
 70-րդ միջազգային նիստ Տալինում, Էստոնիա, 2012 ամառ
 71-րդ միջազգային նիստ Ամստերդամում, Հոլանդիա, 2012 աշուն
 72-րդ միջազգային նիստ Մյունխենում, Գերմանիա, 2013 գարուն
 73-րդ միջազգային նիստ Զյուրիխում, Շվեյցարիա, 2013 ամառ
 74-րդ միջազգային նիստ Թբիլիսիում, Վրաստան, 2013 գարուն
 75-րդ միջազգային նիստ Ռիգայում, Լատվիա, 2014 գարուն
 76-րդ միջազգային նիստ Բարսելոնայում, Իսպանիա, 2014 ամառ
 77-րդ միջազգային նիստ Կիևում, Ուկրաինա, 2014 աշուն (չեղարկվել է)
 78-րդ միջազգային նիստ Իզմիրում, Թուրքիա, 2015 գարուն
 79-րդ միջազգային նիստ Տամպերում, Ֆինլանդիա, 2015 ամառ
 80-րդ միջազգային նիստ Լեյփզիգում, Գերմանիա, 2015 աշուն 
 Հետագա նիստեր․
 81-րդ միջազգային նիստ Դուբլինում, Իռլանդիա և Բելֆասթ, Միացյալ Թագավորություն, 2016 գարուն
 82-րդ միջազգային նիստ Ռենեսում, Ֆրանսիա, 2016 ամառ
 83-րդ միջազգային նիստ Լաքսում, Շվեյցարիա, 2016 աշուն

Արտաքին հղումներ 
European Youth Parliament - պաշտոնական կայք

Երիտասարդական կազմակերպություններ
Քաղաքական կազմակերպություններ